open-index/open-wikipedia-markdown huggingface dataset:
รถถังพิฆาต เอ็ม10

**รถถังพิฆาต เอ็ม10** เป็นรถถังพิฆาตสัญชาติอเมริกันในสงครามโลกครั้งที่สอง ภายหลังจากสหรัฐได้เข้าสู่สงครามโลกครั้งที่สองและก่อตั้งกองกำลังรถถังพิฆาต ยานพาหนะที่เหมาะสมนั้นจำเป็นในการติดตั้งให้กับกองพันใหม่ ในเดือนพฤศจิกายน ค.ศ. 1941 กองทัพได้เรียกร้อนยานพาหนะที่ติดตั้งด้วยปืนในป้อมปืนที่สามารถหมุนได้อย่างเต็มที่ ภายหลังจากรุ่นอื่นๆได้ถูกวิจารณ์ว่าเป็นเพราะการออกแบบที่แย่เกินไป รุ่นต้นแบบของเอ็ม10 ได้คิดค้นในปี ค.ศ. 1942  ได้ถูกส่งมอบในเดือนเมษายนของปีนั้น ภายหลังจากได้ทำการเปลี่ยนแปลงลำตัวและป้อมปืนได้อย่างเหมาะสม รุ่นที่ได้รับการดัดแปลงได้ถูกคัดเลือกสำหรับการผลิตในเดือนมิถุนายน ค.ศ. 1942 คือ 3-inch Gun Motor Carriage M10 ได้ถูกติดตั้งด้วยปืนเอ็ม7 ขนาด 3 นิ้ว(76.2 มม)ในป้อมปืนที่สามารถหมุนได้บนฐานรถถังของรถถังเอ็ม4เอ2 เชอร์แมนที่ถูกดัดแปลง ในรูปแบบที่สลับเปลี่ยนกัน, รุ่น M10เอ1 ซึ่งได้ใช้ฐานรถถังของรถถังเอ็ม4เอ3 เชอร์แมนก็ถูกผลิตขึ้น การผลิตทั้งสองรุ่นได้ดำเนินการในเดือนกันยายน ค.ศ. 1942 ถึงเดือนธันวาคม ค.ศ. 1943 และเดือนตุลาคม ค.ศ. 1942 ถึงเดือนพฤศจิกายน ค.ศ. 1943 ตามลำดับ

เอ็ม10 เป็นรถถังพิฆาตสัญชาติอเมริกันที่มีจำนวนมากที่สุดในสงครามโลกครั้งที่สอง มันผสมผสานกับแผ่นเกราะที่บางแต่ลาดเอียงกับกับระบบขับเคลื่อนของเอ็ม4 เชอร์แมนที่มีความน่าเชื่อถือได้และอาวุธต่อต้านรถถังที่มีประสิทธิภาพมากพอสมควรที่ถูกติดตั้งในป้อมปืนแบบเปิดด้านบน แม้ว่ามันจะล้าสมัยในการเผชิญหน้ากับรถถังเยอรมันที่ทรงพลังกว่าอย่างรถถังพันเทอร์ และได้รับการแนะนำประเภทรถถังที่ทรงพลัังกว่าและมีการออกแบบที่ดีกว่ามาทดแทน เอ็ม10 ยังคงประจำการอยู่จนกระทั่งสงครามสิ้นสุดลง  ในช่วงสงครามโลกครั้งที่สอง การใช้งานเป็นหลักของรถถังพิฆาต เอ็ม10 โดยสหรัฐอเมริกา แต่มีจำนวนมากที่มาจากโครงการให้ยืม-เช่าที่ถูกส่งไปยังสหราชอาณาจักรและกองทัพฝรั่งเศสเสรี อีกหลายสิบคันก็ยังถูกส่งไปยังสหภาพโซเวียต หลังสงคราม รถถังเอ็ม10 ได้ถูกส่งมอบที่เป็นส่วนที่เกินของกองทัพ(military surplus)แก่หลายประเทศ เช่น เบลเยียม เดนมาร์ก และเนเธอร์แลนด์ ผ่านทางกฏหมายให้ความช่วยเหลือการป้องกันร่วมกัน(Mutual Defense Assistance Act) หรือได้มาโดยวิธีอื่นๆโดยประเทศ เช่น อิสราเอลและสาธารณรัฐจีน

รถถังเอ็ม10 มักจะถูกเรียกเป็นชื่อเล่นว่า"วูล์ฟเวอรีน" แต่ไม่ทราบที่มาของชื่อเล่นนี้ มันอาจจะเป็นสิ่งประดิษฐ์ในช่วงหลังสงคราม แตกต่างจากยานพาหนะอื่นๆ เช่น เอ็ม4 เชอร์แมน เอ็ม5 สจวต หรือเอ็ม7 พรีสท รถถังเอ็ม 10 ไม่เคยได้รับการตั้งชื่อหรือกล่าวถึงเมื่อถูกใช้งานโดยทหารอเมริกัน พวกเขาเรียกมันเป็นย่อคำว่า "ทีดี" (ชื่อเล่นสำหรับรถถังพิฆาตโดยทั่วไป) เกินกว่าจะมีชื่ออย่างเป็นทางการ

## อ้างอิง

หมวดหมู่:ยานเกราะพิฆาตรถถัง
หมวดหมู่:รถถัง
หมวดหมู่:เอ็ม4 เชอร์แมน
ชาวบังกลาเทศ

**ชาวบังกลาเทศ** (; ) เดิมเป็นที่รู้จักกันในชื่อ **ชาวเบงกอล** () เป็นพลเมืองของประเทศบังกลาเทศ ชื่อ "บังกลาเทศ" ตั้งตามชื่อภูมิภาคประวัติศาสตร์เบงกอลซึ่งประเทศนี้ประกอบเป็นส่วนที่ใหญ่ที่สุดและอยู่ทางด้านตะวันออกสุด สถานภาพพลเมืองบังกลาเทศถือกำเนิดขึ้นใน พ.ศ. 2514 เมื่อผู้มีถิ่นที่อยู่ถาวรของอดีตปากีสถานตะวันออกกลายเป็นพลเมืองของสาธารณรัฐแห่งใหม่ บังกลาเทศเป็นประเทศที่มีประชากรมากที่สุดเป็นอันดับที่ 8 ของโลก ในทางภาษาศาสตร์ชาติพันธุ์ ชาวบังกลาเทศส่วนใหญ่เป็นชาวอินโด-อารยัน พูดภาษาเบงกอล และนับถือศาสนาอิสลาม ประชากรบังกลาเทศอาศัยอยู่หนาแน่นในบริเวณดินดอนสามเหลี่ยมเบงกอลซึ่งมีความอุดมสมบูรณ์และเป็นศูนย์กลางอารยธรรมแบบเมืองและอารยธรรมการเกษตรมานานหลายพันปี พื้นที่สูงของประเทศซึ่งได้แก่เขตเนินเขาจิตตะกองและภาคสิเลฏเป็นที่อยู่อาศัยของชนกลุ่มน้อยเผ่าต่าง ๆ

ชาวมุสลิมเบงกอลเป็นกลุ่มชาติพันธุ์ทางศาสนากลุ่มใหญ่ของบังกลาเทศด้วยจำนวนประชากร 146 ล้านคนซึ่งถือเป็นประชากรส่วนใหญ่ของประเทศ ชาวจิตตะกอง, ชาวรังปุระ และชาวสิเลฏีเป็นประชากรส่วนใหญ่ในภาคจิตตะกอง, ภาครังปุระ และภาคสิเลฏตามลำดับ ชนกลุ่มน้อยชาวฮินดูเบงกอลในบังกลาเทศมีจำนวนมากกว่า 16,238,167 คนซึ่งคิดเป็นร้อยละ 12.07 ของประชากรทั้งหมดในประเทศ ชาวมุสลิมที่ไม่ใช่ชาวเบงกอลเป็นชุมชนผู้ย้ายถิ่นเข้าที่ใหญ่ที่สุด ในขณะที่ชาวจักมาซึ่งเป็นชนกลุ่มทิเบต-พม่า (แต่พูดภาษาจักมาซึ่งเป็นภาษากลุ่มอินโด-อารยัน) เป็นกลุ่มชาติพันธุ์พื้นเมืองที่ใหญ่ที่สุดรองจากชาวเบงกอลซึ่งเป็นชนกลุ่มอินโด-อารยัน ชาวสานถาลซึ่งเป็นชนกลุ่มออสโตรเอเชียติกเป็นชนเผ่าพื้นเมืองกลุ่มใหญ่ที่สุด

ชาวบังกลาเทศพลัดถิ่นอาศัยอยู่หนาแน่นในตะวันออกกลาง, อเมริกาเหนือ และสหราชอาณาจักร ชาวบังกลาเทศหลายแสนคนผู้ไม่มีถิ่นที่อยู่ในประเทศมีสถานภาพพลเมืองสองสัญชาติในประเทศเครือจักรภพอย่างสหราชอาณาจักรและแคนาดา

## อ้างอิง


หมวดหมู่:กลุ่มชาติพันธุ์ในประเทศบังกลาเทศ
ซูมา (วิดีโอเกม)

***ซูมา*** () เป็นเกมจับคู่ที่เผยแพร่โดยป็อปแคปเกมส์. ซึ่งสามารถเล่นได้บนพีดีเอ, โทรศัพท์ และไอพอด ส่วนรุ่น *ซูมาดีลักซ์* มีให้เล่นในไมโครซอฟท์ วินโดวส์, แมคโอเอส, เอกซ์บอกซ์ 360 และเพลย์สเตชัน 3

ซูมาได้รับรางวัล "เกมประจำปี" (Game of the Year award) โดย RealArcade ในปี ค.ศ. 2004

## วิธีเล่น
เป้าหมายหลักของเกมนี้คือ ทำลายลูกบอลในหน้าจอให้หมด ก่อนที่มันจะเคลื่อนไปถึงหัวกะโหลกสีเหลือง ถ้าลูกบอลเข้าไปในหัวกะโหลกแล้ว ผู้เล่นจะเสียชีวิตไปหนึ่งดวง เพื่อจะหยุดลูกบอลเหล่านี้ ผู้เล่นต้องยิงบอลจากปากของรูปปั้นกบไปโดนลูกที่มีสีเดียวกันเพื่อทำลายลูกบอล. ผู้เล่นจะชนะด่านนี้ถ้าผู้เล่นเติมบาร์ให้เต็มและทำลายลูกบอลให้หมดไปจากหน้าจอ

### โหมดผจญภัย
เป็นโหมดปกติที่เริ่มด้วยชีวิตสามดวง โดยจะเพิ่มหนึ่งชีวิตถ้าเก็บคะแนนครบ 50,000 คะแนน. ถ้าผู้เล่นชนะก่อนถึงเวลาที่กำหนด ผู้เล่นจะได้รับคะแนนพิเศษ

### โหมดฝ่าฟัน (Gauntlet mode)
เป็นโหมดที่ผู้เล่นสามารถเลือกด่านที่ผู้เล่นผ่านในโหมดผจญภัยมาแล้ว โดยมีทั้งโหมดฝึกสอน และโหมดเอาตัวรอด ซึ่งมีระดับดังนี้: กระต่าย, เหยี่ยว, จากัวร์ และเทพสุริยะ

## การตอบรับ
บรรณาธิการจาก *Computer Gaming World* ได้ให้เกม *ซูมาดีลักซ์* เข้าชิงรายการ "Arcade Classic of the Year" ในปีค.ศ.2004 แต่แพ้ให้กับเกม *[[ซิดไมเออส์ไพเรตส์! (เกมปีค.ศ.2004)|ซิดไมเออส์ไพเรตส์!]]*. และบรรณาธิการจาก *[[Computer Gaming World]]* ได้ให้เกม *ซูมา* เข้าชิงรายการ "Puzzle Game of the Year" ในปีค.ศ.2003 ซึ่งแพ้ให้กับ *[[บุ๊กวอร์ม (เกม)|บุ๊กวอร์ม]]*

## สิ่งสืบทอด
*[[ซูมาส์ รีเวนจ์!]]* เป็นเกมภาคต่อของซูมาที่เผยแพร่ในวันที่ 15 กันยายน ค.ศ.2009 สำหรับวินโดวส์และแม็ค และเกม *ซูมาบลิสต์* ที่เผยแพร่ในเฟซบุ๊กในวันที่ 14 ธันวาคม ค.ศ.2010

## ดูเพิ่ม
* *[[ลักซอร์ (เกม)|ลักซอร์]]*
* *[[ทัมเบิลบักส์]]*

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:เกมสำหรับไอพอด
หมวดหมู่:เกมสำหรับแมคโอเอส
หมวดหมู่:เกมสำหรับโทรศัพท์
หมวดหมู่:เกมสำหรับไอโอเอส
หมวดหมู่:เกมสำหรับเอกซ์บอกซ์ไลฟ์
หมวดหมู่:เกมสำหรับปาล์มโอเอส
หมวดหมู่:เกมสำหรับเพลย์สเตชัน 3
หมวดหมู่:ป็อปแคปเกมส์
หมวดหมู่:แฟรนชายส์ของอิเล็คโทรนิคอาร์ต
หมวดหมู่:เกมปริศนา
หมวดหมู่:เกมที่ผลิตในสหรัฐ
หมวดหมู่:เกมสำหรับวินโดวส์
หมวดหมู่:เกมสำหรับวินโดวส์โมบายล์
หมวดหมู่:เกมสำหรับเอกซ์บอกซ์ 360 ไลฟ์
หมวดหมู่:เกมสำหรับเพลย์สเตชัน 2
เซเปียนส์ ประวัติย่อมนุษยชาติ

***เซเปียนส์ ประวัติย่อมนุษยชาติ*** () เป็นหนังสือของผู้เขียนคือยูวัล โนอาห์ แฮรารี ตีพิมพ์ครั้งแรกในประเทศอิสราเอลเป็นภาษาฮิบรูเมื่อ ค.ศ. 2011 ฉบับภาษาอังกฤษเมื่อ ค.ศ. 2014 และฉบับภาษาไทยโดยสำนักพิมพ์ยิปซีเมื่อ ค.ศ. 2018 ในเล่มได้สำรวจประวัติศาสตร์ของมนุษยชาติตั้งแต่การวิวัฒนาการของมนุษย์โบราณหลาย ๆ สปีชีส์ในยุคหินไปจนถึงการพัฒนาของมนุษย์โฮโมเซเปียนส์จนถึงศตวรรษที่ 21

## อ้างอิง

## แหล่งข้อมูลอื่น
* 
* Yuval Harari interviewed by Alan Philps about his book, *The World Today*, September 2015, Volume 71, Number 5.
* Bill Gates. How Did Humans Get Smart?, *Gates Notes*, May 17, 2016.
* Dirk Lindebaum. Sapiens: A brief history of humankind (Book Review), *Management Learning*, 46 (5) 2015, pp.&nbsp;636–638. 

หมวดหมู่:หนังสือประวัติศาสตร์
หมวดหมู่:หนังสือมานุษยวิทยา
หมวดหมู่:ผลงานในปี พ.ศ. 2554
พระเจ้ามีชูแห่งชิลลา

**พระเจ้ามีชูแห่งชิลลา** เป็นกษัตริย์ลำดับที่ 13 แห่ง อาณาจักรชิลลา () พระองค์เป็นกษัตริย์พระองค์แรกจากสกุลคิมที่ได้ประทับบนบัลลังก์ชิลลา ราชสกุลนี้จะได้ครองบัลลังก์มากที่สุดในประวัติศาสตร์ชิลลา พระองค์เป็นบุตรชายของ คิมกูโด ชนชั้นนำในชิลลา และเป็นทายาทรุ่นที่ 6 ของผู้ก่อตั้งตระกูล คิมอัลจี

ระหว่างรัชสมัยของพระเจ้ามีชู ซัมกุก ซากี บันทึกไว้ว่ามีการโจมตีหลายครั้งจากแพ็กเจ และไม่ได้กล่าวถึงการติดต่อกับรัฐใกล้เคียงอื่น ๆ 

หลุมพระศพของพระเจ้ามีชูตั้งอยู่ใจกลางเมืองคย็องจูทุกวันนี้ มีตำนานต่าง ๆ มากมายเกี่ยวกับเนินฝังพระศพแห่งนี้ ซึ่งรู้จักในชื่อ **จุกจังนึง** (Jukjangneung)

## ความสำเร็จ
แม้ว่าบันทึกในรัชสมัยของพระองค์จะไม่สมบูรณ์ ดูเหมือนว่าพระองค์จะมีความสนพระทัยในด้านการเกษตร ใน ค.ศ. 264 พระองค์เสด็จเยี่ยมชาวนาให้กำลังใจพวกเขาในช่วงการขาดแคลนอาหารอย่างหนัก ใน ค.ศ. 268 เรื่องถูกส่งโดยพระเจ้ามีชูเพื่อรับฟังข้อกังวลของราษฎร

นอกจากนี้พระองค์ค่อนข้างเห็นพระทัยในการที่พระองค์ปฏิเสธความต้องการของการสร้างพระราชวังขึ้นใหม่ด้วยเหตุผลที่ว่าผู้คนไม่ควรทำงานมากเกินไป

## อ้างอิง

หมวดหมู่:พระมหากษัตริย์เกาหลี
เจ้าชายราฟาเอล ไรเนอร์แห่งทวร์นและทัคซิส

**เจ้าชายราฟาเอล ไรเนอร์แห่งทวร์นและทัคซิส** () ประสูติเมื่อวันที่ 30 พฤษภาคม 2449 ณ เรเกินส์บวร์ค เป็นพระโอรสลำดับที่ 7 และพระองค์ที่ 6 ในอัลแบร์ท เจ้าชายที่ 8 แห่งทวร์นและทัคซิส และ อาร์ชดัชเชสมาร์เกรเธอ คลิเมนไทน์แห่งออสเตรีย ทรงมีศักดิ์เป็นพระอัยกา (ปู่) ในอัลแบร์ท เจ้าชายที่ 12 แห่งทวร์นและทัคซิส ทั้งนี้ยังทรงเป็นสมาชิกของคณะเบเนดิกติน ทรงได้รับการศึกษาด้านมนุษยนิยมจากอาจารย์ส่วนพระองค์
## เสกสมรส
เจ้าชายราฟาเอล ไรเนอร์แห่งทวร์นและทัคซิส ทรงเสกสมรสกับเจ้าหญิงมาร์กาเร็ตแห่งทวร์นและทัคซิส เมื่อวันที่ 24 พฤษภาคม 2475 มีพระโอรสร่วมกันเพียงพระองค์เดียว
#เจ้าชายมัคส์ เอมานูเอ็ลแห่งทวร์นและทักซิส (ประสูติ ค.ศ. 1935)

เจ้าชายราฟาเอล ไรเนอร์แห่งทวร์นและทัคซิส สิ้นพระชนม์ลงเมื่อวันที่ 8 มิถุนายน 2536 ณ ชวังเกา สิริพระชันษา 87 ปี

## อ้างอิง

## แหล่งข้อมูลอื่น
* A photograph of Prince Raphael Rainer 

หมวดหมู่:เจ้าชายเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์ทวร์นและทัคซิส
อาระเบียนเมจิก

***อาระเบียนเมจิก*** (; ) เป็นเกมตู้แนวสับและเฉือนเลื่อนฉากแนวนอนที่ได้รับการพัฒนาและวางจำหน่ายโดยไทโทในปี ค.ศ. 1992 เกมนี้ยังได้รับการเปิดตัวมาพร้อมกับ*[[ไทโทเลเจนส์ 2]]* สำหรับระบบพีซี, เพลย์สเตชัน 2 และเอ็กซ์บ็อกซ์

## รูปแบบการเล่น
thumb|left|ภาพจับหน้าจอของรูปแบบการเล่น

*อาระเบียเมจิก*มีเจ็ดด่านที่แตกต่างกัน โดยแต่ละด่านมีผู้พิทักษ์ที่ทรงพลังรอผู้เล่นในตอนท้ายของแต่ละด่าน ผู้พิทักษ์แต่ละรายที่พ่ายแพ้ไปแล้วครั้งหนึ่ง จะทำอัญมณีตกไว้ซึ่งเป็นส่วนหนึ่งของอัญมณีเจ็ดสี ผู้พิทักษ์ที่พ่ายแพ้ไปแล้วครั้งหนึ่ง จะเข้าร่วมวงกับผู้เล่น และกลายเป็นวิญญาณที่ผู้เล่นสามารถเรียกใช้ด้วยปุ่มเดียวกันกับที่เรียกใช้จินนี่

แต่ละด่านจะเกลื่อนไปด้วยแจกันและหีบไม้ เมื่อแตกแล้ว จะเผยไอเทมสมบัติและพาวเวอร์-อัพ เกมดังกล่าวมีองค์ประกอบอาร์พีจีเล็กน้อยในสถิติ เช่นว่าชีวิต สามารถทำให้คืนชีพได้ ผู้เล่นสี่ตัวละครมีความสามารถในการเรียกจินนี่ขนาดใหญ่ ซึ่งจินนี่อยู่บนหน้าจอเพียงครู่เดียว แต่สามารถควบคุมทางอ้อมเพื่อโจมตีศัตรูด้วยการโจมตีที่ทรงพลัง

## เรื่องย่อ
เกมดังกล่าวมีฉากอยู่ในโลกแห่งเทพนิยายของอาหรับราตรี เมื่อไม่นานมานี้ พ่อมดผู้ชั่วร้ายได้เข้ามาในราชอาณาจักรอันสงบสุขของชะฮารียาร์ด เพื่อที่จะช่วยกษัตริย์ซึ่งถูกเวทมนตร์เสกพระวรกายเป็นวานร กลุ่มวีรบุรุษจึงต้องออกค้นหาอัญมณีเจ็ดสีและปลดแอกคาถาชั่วร้าย อย่างไรก็ตาม ได้มีเหล่าอสุรกายที่น่าเกรงขามกำลังซุ่มซ่อนอยู่ตามเส้นทาง

เจ้าชายรอซีด, เจ้าหญิงลิซา, ซินแบด และอัฟชาล ซึ่งอาวุธของแต่ละคนมีเวทมนตร์และพลังพิเศษของตนเอง ได้ออกเดินทางเพื่อแสวงหาอัญมณีเจ็ดสี มีฉากต่อสู้สุดระทึก, การต่อสู้ด้วยดาบอย่างชำนาญ และ "ตะเกียงวิเศษ" ที่ทำให้ศัตรูทั้งหมดล้มลงในการโจมตีเพียงครั้งเดียวรอผู้เล่นอยู่ การผจญภัยของพวกเขาเพื่อคืนความสงบสุขสู่อาณาจักรได้เริ่มขึ้นแล้วในตอนนี้ เกมดังกล่าวจะสิ้นสุดลงเมื่อผู้เล่นเอาอัญมณีเจ็ดสีกลับคืน, ช่วยกษัตริย์ (ทำให้พระองค์กลับคืนเป็นมนุษย์) และคืนความสงบสุขให้แก่ชะฮารียาร์ด

## ตัวละคร
ผู้เล่นแต่ละคนสามารถเลือกจากตัวละครที่โดดเด่นสี่ตัว:
* เจ้าชายรอซีด - พระเอกผู้กวัดแกว่งดาบ เป็นตัวละครทักษะดีรอบด้าน ซึ่งมีความเร็วยอดเยี่ยมและการโจมตีที่รวดเร็ว
* เจ้าหญิงลิซา - เธอใช้ผ้าพันคอวิเศษได้อย่างยอดเยี่ยม ด้วยการโจมตีทางเวทมนตร์ และยังมีท่าหมุนพิเศษ ซึ่งปฏิบัติการโดยแตะไปข้างหน้าสองครั้ง เธอเป็นตัวละครที่รวดเร็ว แต่อ่อนในทางป้องกัน
* ซินแบด - เป็นตัวละครที่ทรงพลัง กับการโจมตีด้วยดาบเพลิงที่มีประโยชน์มาก ซึ่งทำได้โดยกดปุ่มโจมตีค้างไว้แล้วปล่อย
* อัฟชาล - เหมือนกับลิซาอย่างมาก อัฟชาลสามารถใช้อาวุธลูกตุ้มของเขาได้อย่างยอดเยี่ยมและยังมีการโจมตีแบบหมุนที่คล้ายกันในลักษณะเดียวกัน เขามีระดับการป้องกันสูง แต่อ่อนในด้านความเร็ว

## การตอบรับ
ในประเทศญี่ปุ่น *เกมแมชชีน*ได้จัดอันดับ*อาระเบียนเมจิก*ในฉบับวันที่ 1 พฤศจิกายน ค.ศ. 1992 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับที่สิบแปดของปี

## ดูเพิ่ม
* *[[อาระเบียนไฟต์]]*

## อ้างอิง

## แหล่งข้อมูลอื่น
* ''Arabian Magic'' at Arcade History
* 

หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:วิดีโอเกมอาร์เคด
หมวดหมู่:วิดีโอเกมแฟนตาซี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมแบบร่วมมือกัน
ยาซูฮิโระ ทาเกโมโตะ

**ยาซูฮิโระ ทาเกโมโตะ**  เป็นแอะนิเมเตอร์ ผู้กำกับซีรีส์โทรทัศน์และภาพยนตร์ชาวญี่ปุ่นซึ่งทำงานร่วมกับเกียวโตแอนิเมชันตั้งแต่ ค.ศ. 1996 จนกระทั่งเสียชีวิตใน ค.ศ. 2019 ในเหตุการณ์การลอบวางเพลิงเกียวโตแอนิเมชัน

## การทำงาน
ทาเกโมโตะเริ่มงานกำกับซีรีส์ครั้งแรกใน ค.ศ. 2003 โดยกำกับซีรีส์ *[[ฟุล เมทัล พานิก!|ฟุล เมทัล พานิก? ฟูมฟฟุ]]* และยังกำกับภาคถัดมาคือ *เดอะเซกคันด์เรด* ในอีกสองปีต่อมา ต่อจากนั้นใน ค.ศ. 2007 เกียวโตแอนิเมชันไล่ยูตากะ ยามาโมโตะออกหลังจากกำกับซีรีส์ *[[ลักกีสตาร์ (มังงะ)|ลักกีสตาร์]]* ได้เพียงสี่ตอน ทาเกโมโตะได้เข้ารับหน้าที่ผู้กำกับซีรีส์แทน นอกจากนี้เขายังกำกับซีรีส์ออริจินัลเน็ตแอนิเมชันในชุด *[[สึซึมิยะ ฮารุฮิ]]* ได้แก่ *The Melancholy of Haruhi-chan Suzumiya* และ *Nyorōn Churuya-san* และเป็นผู้กำกับร่วมกับทัตสึยะ อิชิฮาระในฤดูกาลที่ 2 ของซีรีส์นี้ใน ค.ศ. 2009 และภาพยนตร์ *[[การหายตัวไปของสึซึมิยะ ฮารุฮิ]]* อีกด้วย

ค.ศ. 2012 ทาเกโมโตะเป็นผู้กำกับซีรีส์ *[[ปริศนาความทรงจำ]]* ซึ่งสร้างจากนวนิยายสืบสวนชุด "นักสืบแห่งชมรมวรรณกรรมคลาสสิก" แต่งโดยโฮโนบุ โยเนซาวะ โดยมีโชจิ กาโต ผู้แต่งนิยายชุด *ฟุล เมทัล พานิก!* เป็นผู้เขียนบท สองปีถัดมา ทาเกโมโตะได้กำกับซีรีส์ *[[ปฏิบัติการพลิกวิกฤตสวนสนุก]]* (*<small>[[:en:Amagi Brilliant Park|en]]</small>*) ซึ่งเป็นนิยายอีกเรื่องหนึ่งของโชจิ กาโต

## การเสียชีวิต
สี่วันหลังเหตุการณ์การลอบวางเพลิงเกียวโตแอนิเมชัน บิดาของทาเกโมโตะแจ้งว่าไม่สามารถติดต่อกับทาเกโมโตะได้ และรายงานว่าทาเกโมโตะหายสาบสูญ ก่อนที่ญาติของเขาจะยืนยันว่าทาเกโมโตะได้เสียชีวิตแล้ว

## ผลงาน
### ผลงานการกำกับ
**[[ปฏิบัติการพลิกวิกฤตสวนสนุก]]*
**[[ฟุล เมทัล พานิก!|ฟุล เมทัล พานิก! เดอะเซกคันด์เรด]]*
**[[ฟุล เมทัล พานิก!|ฟุล เมทัล พานิก? ฟูมฟฟุ]]*
**[[ฟรี!|ไฮสปีด! -ฟรี! สตาร์ทิงเดส์-]]*
**[[ปริศนาความทรงจำ]]*
**[[ลักกีสตาร์ (มังงะ)|ลักกีสตาร์]]* (ตั้งแต่ตอนที่ 5)
**[[Nurse Witch Komugi]]* (เฉพาะตอนที่ 1-2 โดยเขียนสตอรีบอร์ดและกำกับตอนด้วย)
**[[สึซึมิยะ ฮารุฮิ]]*
**[[สึซึมิยะ ฮารุฮิ|เนียวโรง ชูรูยะซัง]]*
**[[การหายตัวไปของสึซึมิยะ ฮารุฮิ]]* (ร่วมกับทัตสึยะ อิชิฮาระ)
**[[โคบายาชิซังกับเมดมังกร]]*

## อ้างอิง

## แหล่งข้อมูลอื่น
* 
* 

หมวดหมู่:ผู้กำกับภาพยนตร์ชาวญี่ปุ่น
หมวดหมู่:เกียวโตแอนิเมชัน
หมวดหมู่:บุคคลจากจังหวัดเฮียวโงะ
หมวดหมู่:เสียชีวิตจากการลอบวางเพลิง
หมวดหมู่:แอะนิเมเตอร์ชาวญี่ปุ่น
รายพระนามและชื่อผู้ได้รับพระราชทานเครื่องราชอิสริยาภรณ์อันเป็นสิริยิ่งรามกีรติ

**เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ** () เป็นเครื่องราชอิสริยาภรณ์ที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานอนุญาตให้จัดสร้างขึ้นเมื่อปี พ.ศ. 2530 เพื่อส่งเสริมกำลังใจแก่ผู้อุทิศตนให้กิจการลูกเสืออย่างแท้จริง โดยมีลำดับเกียรติของเครื่องราชอิสริยาภรณ์เป็นลำดับที่ 26

## รายพระนามและรายชื่อผู้ได้รับพระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ

## อ้างอิง

*
เหรียญบุษปมาลา

**เหรียญบุษปมาลา** () หรือชื่อย่อ ร.บ.ม. เป็นเหรียญเงินกะไหล่ทอง พระบาทสมเด็จพระจุลจอมเกล้าเจ้าอยู่หัว ทรงสถาปนาขึ้น พ.ศ. 2412 สำหรับพระราชทานเป็นบำเหน็จความชอบในพระองค์และในการช่าง ปัจจุบันพ้นสมัยการพระราชทานแล้ว

## อ้างอิง

บุษปมาลา
ควินิน

**ควินิน** () เป็นสารแอลคาลอยด์ที่ได้จากการสกัดเปลือกต้นซิงโคนา (สกุล *Cinchona*) ซึ่งเป็นพืชท้องถิ่นของทวีปอเมริกาใต้ ควินินมีสูตรเคมีคือ C20H24N2O2 ลักษณะเป็นผงผลึกสีขาว ไม่มีกลิ่น มีรสขม ละลายน้ำได้เล็กน้อย มีจุดหลอมเหลวที่ 177 °ซ. และจุดเดือดที่ 496 °ซ. ควินินถูกสกัดและตั้งชื่อครั้งแรกในปี ค.ศ. 1820 โดยปีแยร์ โฌแซ็ฟ แปลตีเย และโฌแซ็ฟ เบียงแนเม กาว็องตู เภสัชกรชาวฝรั่งเศส ตามคำ *quina* ในภาษาเกชัวซึ่งหมายถึงเปลือกต้นซิงโคนา

มีหลักฐานว่าชาวเกชัว ชนพื้นเมืองหนึ่งในอเมริกาใต้ใช้ควินินในการรักษาไข้ในรูปของน้ำโทนิก ก่อนที่คณะเยสุอิตจะนำเปลือกต้นซิงโคนาเข้ามายังทวีปยุโรปช่วงคริสต์ศตวรรษที่ 16 กระทั่งคริสต์ศตวรรษที่ 17 เริ่มมีการใช้เปลือกต้นซิงโคนาในการรักษาโรคมาลาเรียที่ระบาดรอบ ๆ กรุงโรม ความสำเร็จในการรักษาโรคมาลาเรียทำให้เปลือกต้นซิงโคนาเป็นสิ่งที่มีค่ามากและนำไปสู่การเพาะปลูกต้นซิงโคนาตามอาณานิคมต่าง ๆ ทั่วโลก

ควินินใช้เป็นยาหลักในการรักษาโรคมาลาเรียเรื่อยมาก่อนจะถูกแทนที่ในช่วงคริสต์ทศวรรษ 1940 ด้วยยาชนิดใหม่ เช่น คลอโรควีน ซึ่งให้ผลข้างเคียงน้อยกว่า อย่างไรก็ตาม ในบัญชียาหลักขององค์การอนามัยโลกยังประกาศให้ใช้ควินินเป็นหนึ่งในยารักษาโรคมาลาเรีย ในปี ค.ศ. 2006 สำนักงานอาหารและยาสหรัฐ (เอฟดีเอ) ประกาศห้ามใช้ควินินในการรักษาโรคตะคริวขาตอนกลางคืน เนื่องจากควินินอาจส่งผลต่อระบบหลอดเลือดหัวใจอย่างร้ายแรงหากได้รับในปริมาณมาก

## อ้างอิง

หมวดหมู่:แอลคาลอยด์จากพืช
หมวดหมู่:ฟีนอลอีเทอร์
หมวดหมู่:ยาต้านมาลาเรีย
หมวดหมู่:สารพิษต่อตับ
หมวดหมู่:สารรสขม
หมวดหมู่:ยาหลักขององค์การอนามัยโลก
มะดาอินศอเลียะห์

**มะดาอินศอเลียะห์** () หรือเรียกอีกชื่อหนึ่งว่า *อัลฮิจญร์* () เป็นโบราณสถานที่ตั้งอยู่ในบริเวณอัลอูลาของแคว้นมะดีนะฮ์ ฮิญาซ ซาอุดีอาระเบีย ซากส่วนใหญ่มาจากสมัยราชอาณาจักรแนบาเทีย (คริสต์ศตวรรษที่ 1) และมีบางส่วนมาจากยุคของลิฮยานและจักรวรรดิโรมัน อีกด้วย

ในอัลกุรอาน ได้กล่าวว่าบริเวณนี้เคยเป็นของเผ่าษะมูดในสมัยของนบีศอเลียะห์ โดยเผ่านี้ถูกอัลลอฮ์ (พระเจ้า) ลงโทษโดยให้เกิดแผ่นดินไหวและฟ้าผ่าในบริเวณนี้ เพราะเผ่านี้หลงไปสักการะรูปปั้น (ซึ่งผิดหลักศาสนาอิสลาม) จึงทำให้บริเวณนี้เป็นพื้นที่ต้องคำสาป

ใน ค.ศ. 2008 ยูเนสโกได้ขึ้นทะเบียนมะดาอินศอเลียะห์เป็นแหล่งมรดกโลกแห่งแรกของซาอุดีอาระเบีย

## ชื่อ
ชื่อของสถานที่นี้มีอยู่หลายชื่อ โดยที่สตราโบและนักเขียนแถบเมดิเตอเรเนียนได้ใช้ชื่อว่าเฮกรา ส่วนชื่อปัจจุบันตั้งตามชื่อของนบี (ศาสดา) ศอเลียะห์ และชื่อ *อัลฮิจญร์* ("แดนหิน" หรือ "บริเวณที่มีหิน") ถูกใช้สำหรับภูมิประเทศของที่นี่

## ประวัติ
### ในอัลกุรอาน
ในช่วงประมาณสหัสวรรษที่ 3 ก่อนคริสตกาล บริเวณนี้เคยเป็นที่ตั้งของชาวษะมูด โดยเป็นเผ่าที่สลักหินเป็นที่อยู่อาศัย และเผ่านี้เป็นเผ่าที่ชอบสักการะรูปปั้น และชอบกดขี่ นบีศอเลียะห์ (ซึ่งกลายเป็นชื่อของสถานที่นี้ในปัจจุบัน) ได้เรียกให้เผ่าษะมูดขออภัยโทษต่ออัลลอฮ์ แต่พวกเขาปฏิเสธ แล้วท้าให้ศอเลียะห์นำอูฐเพศเมียที่ตั้งท้องออกมาจากภูเขาลูกหนึ่ง และแล้ว อูฐตัวนั้นก็ออกมาตามพระบัญชาของอัลลอฮ์ เพื่อเป็นข้อพิสูจน์ของศอเลียะห์ แต่อย่างไรก็ตาม มีคนกลุ่มน้อยเท่านั้นที่เชื่อ ส่วนคนที่ไม่เชื่อได้ลงมือฆ่าอูฐศักดิ์สิทธิ์ (ซึ่งผิดสัญญาตามที่พวกเขาบอกว่าจะรักษาอูฐอย่างดี) และลูกของมันก็วิ่งกลับไปที่ช่องเขาเดิมที่มันมา ชาวษะมูดถูกเตือนให้เตรียมการลงโทษในเวลา 3 วัน และเนื่องจากว่าพวกเขาไม่เชื่อเรื่องการลงโทษ ศอเลียะห์กับผู้ศรัทธาก็ออกจากเมืองนี้ไป ส่วนพวกที่ไม่ออกก็ถูกลงโทษโดยอัลลอฮ์—วิญญาณของพวกเขาออกจากร่างในช่วงที่มีแผ่นดินไหวและฟ้าร้องกัมปนาท

### สมัยโรมัน
ในปี ค.ศ.106 อาณาจักรนาบาเทียนถูกครอบครองโดยจักรวรรดิโรมัน และทำให้แคว้นฮิญาซกลายเป็นจังหวัดอาระเบีย

ประวัติของบริเวณนี้ตั้งแต่จักรวรรดิโรมันล่มสลายจนถึงการมาของศาสนาอิสลาม ยังไม่ทราบแน่ชัด โดยมีบันทึกจากนักเดินทางและผู้แสวงบุญที่เดินทางไปมักกะฮ์เท่านั้น อัลฮิจญร์กลายเป็นสถานีที่ให้สิ่งของและน้ำแก่ผู้ทำฮัจญ์ และมีรายงานจากอิบน์ บะฏูเฏาะฮ์ในศตวรรษที่ 14 ว่า บริเวณนี้มีแต่บ้านที่ถูกสลักเป็นที่อยู่อาศัย และไม่มีกิจกรรมของมนุษย์อยู่ตรงนี้

## ดูเพิ่ม
* อิรอมแห่งเสาเข็ม
* ลิฮยาน
* ราชอาณาจักรแนบาเทีย
* เมืองโบราณในซาอุดีอาระเบีย

## อ้างอิง

## สารานุกรม
*  
*  (I./2003, II./2005, III./2006, IV./2009.)

## แหล่งข้อมูลอื่น

* World Heritage listing submission
*  Photo gallery at nabataea.net
* Personal website on Hegra (Madain Saleh) (picture, text, map, video and sound) at hegra.fr
* Photos from Mauritian photographer Zubeyr Kureemun
* Historical Wonder by Mohammad Nowfal
*  Saudi Arabia's Hidden City from France24
* Madain Salah: Saudi Arabia's Cursed City

### วิดีโอ
* The Road to Madain Salah
* Round in Madain Salah : Part1 – Part2 – Part3 – Part4

หมวดหมู่:ราชอาณาจักรแนบาเทีย
หมวดหมู่:สถาปัตยกรรมแนบาเทีย
หมวดหมู่:ประวัติศาสตร์ของประเทศซาอุดีอาระเบีย
หมวดหมู่:โบราณสถานในประเทศซาอุดีอาระเบีย
หมวดหมู่:มรดกโลกในประเทศซาอุดีอาระเบีย
หมวดหมู่:สถาปัตยกรรมอาหรับ
หมวดหมู่:แคว้นมะดีนะฮ์
หมวดหมู่:แหล่งมรดกโลกทางวัฒนธรรม
ฮิบิเคะ! ยูโฟเนียม

***ฮิบิเคะ! ยูโฟเนียม*** () เป็นชุดนวนิยายจากประเทศญี่ปุ่นประพันธ์โดย Ayano Takeda เรื่องราวในนวนิยายเกิดขึ้นในเมืองอูจิ, จังหวัดเกียวโต และมุ่งเน้นไปที่ชมรมดนตรีจากโรงเรียนมัธยมคิตะอูจิซึ่งมีการปรับปรุงอย่างต่อเนื่อง ต้องขอบคุณคำแนะนำที่เข้มงวดของผู้ให้คำปรึกษาที่ได้รับการแต่งตั้งใหม่ 

ฉบับดัดแปลงมังงะวาดโดยโดยฮามิและเผยแพร่ต่อเนื่องกันในเว็บไซต์ *Kono Manga ga Sugoi!* เกียวโตแอนิเมชันได้ผลิตอนิเมะโทรทัศน์ที่ดัดแปลงจากนวนิยายชื่อเดียวกันจำนวนสองฤดูกาลในปี 2015 และ 2016 โดยบรรยายถึงปีแรกของโรงเรียนมัธยมปลายของ คุมิโกะ โอมาเอะ ตัวละครหลัก ภาพยนตร์แอนิเมชั่นสองเรื่องคือ *[[ลิซแอนด์เดอะบลูเบิร์ด]]* และ *Sound! Euphonium: The Movie – Our Promise: A Brand New Day* ซึ่งทั้งสองเรื่องเกิดขึ้นในช่วงปีที่สองของคุมิโกะ ออกฉายรอบปฐมทัศน์ในปี 2018 และ 2019 ตามลำดับ ฤดูกาลที่สามที่เน้นเรื่องราวของคุมิโกะในโรงเรียนมัธยมในช่วงปีที่สามของเธอได้รับการประกาศโดยจะออกอากาศในเดือนเมษายน 2024 โดยมีออริจินัลวิดีโอแอนิเมชัน *เอนเซมเบิล คอนเทส* ซึ่งออกก่อนหน้าในโรงภาพยนตร์ในเดือนสิงหาคม 2023

## ตัวละคร
### ตัวละครหลัก
;
:
:คุมิโกะ นักเรียนมัธยมปลายชั้นปีที่ 1 เป็นตัวเอกของเรื่อง *ฮิบิเคะ! ยูโฟเนียม* เธอพูดภาษาญี่ปุ่นมาตรฐานแม้ว่าจะเติบโตที่คันไซก็ตาม เธอถูกครอบงำโดยความคิดเห็นของผู้อื่นได้ง่ายและเป็นคนไม่เด็ดขาด เธอไม่ชอบบุคลิกของเธอเพราะเธอไม่สามารถเปิดเผยความปรารถนาของเธอให้คนอื่นรู้ได้ และไม่กล้าที่จะเข้าไปยุ่งเกี่ยวกับเรื่องทางสังคม เธอเป็นผู้เล่นยูโฟเนียมในวงดนตรีคอนเสิร์ต เธออาศัยอยู่ใกล้กับวัดเบียวโดอิงกับพี่สาวและพ่อแม่ของเธอ

;
:
:เรนะเป็นนักเล่นทรัมเป็ตสาวสวยผมยาวสีดำ เธอเป็นสมาชิกชมรมวงดนตรีคอนเสิร์ตที่โรงเรียนมัธยมต้นเดียวกันกับคุมิโกะ เธอเป็นนักเล่นทรัมเป็ตโดยเฉพาะและไปเรียนดนตรีในห้องเรียนดนตรีแม้จะอยู่นอกกิจกรรมของชมรมก็ตาม แม้ว่าเธอจะมีนิสัยสุภาพ แต่เธอก็ไม่ได้ถูกคนอื่นมองดีนักเพราะเธอมักจะมีสีหน้าบูดบึ้ง เธอชื่นชอบทรัมเป็ตของเธอซึ่งพ่อแม่ของเธอมอบให้เธอเมื่อตอนที่เธอยังเป็นนักเรียนมัธยมต้น

;
:
:อาสึกะเป็นนักเรียนปีสามและเป็นรองประธานชมรมวงดนตรีคอนเสิร์ต เธอเล่นยูโฟเนียมและเป็นผู้นำในส่วนเบส เมื่อใดก็ตามที่ชมรมเดินขบวน เธอก็เป็นผู้นำวงในฐานะดรัมเมเยอร์ เธอมีความงามตามธรรมชาติเมื่อสวมแว่นตาและมีบุคลิกขี้เล่น อย่างไรก็ตามในฤดูกาลที่สอง นี่เป็นการเปิดเผยว่าส่วนใหญ่เป็นการปกปิดความรู้สึกที่แท้จริงของเธอจากเพื่อนร่วมชั้น

;
:
:ทากิเป็นครูสอนดนตรีคนใหม่ในโรงเรียนมัธยมคิตะอูจิ และทำหน้าที่เป็นที่ปรึกษาชมรมวงดนตรีคอนเสิร์ต เขายังรับผิดชอบนักเรียนห้อง 5 ของชั้นปีที่สองอีกด้วย เขาเป็นคนสุภาพและมีบุคลิกที่เป็นระบบ เขาเน้นย้ำถึงความเป็นอิสระในตัวนักเรียน และด้วยเหตุนี้ เขาจึงผลักดันพวกเขาให้บรรลุเป้าหมายในการเข้าร่วมการแข่งขันระดับประเทศ

;
:
:มายุเป็นนักเล่นยูโฟเนียมที่ย้ายไปเรียนที่โรงเรียนมัธยมคิตะอูจิเมื่อต้นปีที่สามของคุมิโกะ ก่อนหน้านี้มายุเคยเข้าเรียนที่โรงเรียนมัธยมสตรีเซระ ในเมืองฟุกุโอกะ ซึ่งเป็นโรงเรียนที่มีชื่อเสียงในด้านวงดนตรีที่แข็งแกร่ง

## อ้างอิง

## แหล่งข้อมูลอื่น
*  
*  
*  
*  
* 
* 

หมวดหมู่:มังงะที่ตีพิมพ์ในปี พ.ศ. 2557
หมวดหมู่:ภาพยนตร์อนิเมะที่ออกฉายในปี พ.ศ. 2559
หมวดหมู่:อนิเมะทีวีซีรีส์ในปี พ.ศ. 2558
หมวดหมู่:อนิเมะทีวีซีรีส์ในปี พ.ศ. 2559
หมวดหมู่:อนิเมะทีวีซีรีส์ในปี พ.ศ. 2567
หมวดหมู่:ภาพยนตร์อนิเมะที่ออกฉายในปี พ.ศ. 2560
หมวดหมู่:ภาพยนตร์อนิเมะที่ออกฉายในปี พ.ศ. 2561
หมวดหมู่:ภาพยนตร์อนิเมะที่ออกฉายในปี พ.ศ. 2562
หมวดหมู่:เกียวโตแอนิเมชัน

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
ร็อกสตาร์นอร์ท

**ร็อกสตาร์นอร์ท** () เป็นบริษัทผู้พัฒนาวิดีโอเกมบริติช ตั้งอยู่ในเมืองเอดินบะระ สกอตแลนด์ บริษัทก่อตั้งในชื่อ **อักเมซอฟต์แวร** ในดันดี เมื่อปี 1984 โดยเพื่อนร่วมชั้น เดวิด โจนส์, รัสเซล เคย์, สตีฟ แฮมมอนด์, และ ไมก์ เดลลี จากนั้นเปลี่ยนชื่อเป็น ดีเอ็มเอดีไซน์ ในปี 1987 

ในปี 1997 ดีเอ็มเอออกจำหน่าย *[[แกรนด์เธฟต์ออโต (วิดีโอเกม)|แกรนด์เธฟต์ออโต]]* ซึ่งประสบความสำเร็จอย่างมาก จนนำไปสู่เกมชุดอื่น ๆ ต่อมาบริษัทถูกซื้อโดยเกรมลินอินเทอร์แอ็กทีฟ พร้อมกับการออกจำหน่ายเกม *[[แกรนด์เธฟต์ออโต 2]]* ต่อมาเกรมลินถูกซื้อโดยอินโฟแกรมส์ จากนั้น ดีเอ็มเอดีไซน์ ถูกขายให้กับ เทก-ทูอินเทอร์แอ็กทีฟ เจ้าของบริษัทผู้จัดจำหน่าย *แกรนด์เธฟต์ออโต* ร็อกสตาร์เกมส์ ในปี 2001 หลังจากออกจำหน่ายของ *[[แกรนด์เธฟต์ออโต III]]* ดีเอ็มเอดีไซน์ เปลี่ยนชื่อเป็น ร็อกสตาร์นอร์ท และเป็นส่วนหนึ่งของค่ายร็อกสตาร์เกมส์ หลังจากการเปลี่ยนแปลง บริษัทได้เริ่มทำเกมใหม่ รวมไปถึง *[[Manhunt (video game)|Manhunt]]* และให้การสนับสนุนเกมของร็อกสตาร์เกม เช่น *[[เรดเดดรีเดมชัน]]* และ *[[แม็กซ์เพย์น 3]]* และสร้างเกมชุด *แกรนด์เธฟต์ออโต* อย่าง *[[แกรนด์เธฟต์ออโต IV]]* (2008) และ *[[แกรนด์เธฟต์ออโต V]]* (2013) ทั้งสองเกมกลายป็นหนึ่งในเกมสร้างที่ดีที่สุด และ *แกรนด์เธฟต์ออโต V* กลายเป็นหนึ่งในเกมที่มียอดขายสูงสุดตลอดกาล

## อ้างอิง

## แหล่งข้อมูลอื่น
* 

หมวดหมู่:แกรนด์เธฟต์ออโต
หมวดหมู่:บริษัทผู้พัฒนาวิดีโอเกม
ประสิทธิ์ จันทุม

**ประสิทธิ์ จันทุม** (30 เมษายน พ.ศ. 2538 —) เป็นนักฟุตบอลชาวไทย ปัจจุบันเล่นตำแหน่งกองกลางให้กับพีที ประจวบ ในไทยลีก

## ทีมชาติ
ในวันที่ 8 ธันวาคม พ.ศ. 2559 ประสิทธิ์ถูกเรียกตัวติดทีมชาติไทยรุ่นอายุไม่เกิน 23 ปี ในนัดกระชับมิตรที่ออกไปเยือนจีน ต่อมาในวันที่ 15 ธันวาคม พ.ศ. 2559 ประสิทธิ์มีชื่อติดทีมชาติไทยรุ่นอายุไม่เกิน 23 ปีอีกครั้ง ในการแข่งขัน ทันห์ เนียน นิวส์เปเปอร์ คัพ ที่ประเทศเวียดนาม

## อ้างอิง

## แหล่งข้อมูลอื่น
* 
* livesoccer888.com 
* goal.com

หมวดหมู่:นักฟุตบอลจากจังหวัดขอนแก่น
หมวดหมู่:นักฟุตบอลชายชาวไทย
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลสีหมอก
หมวดหมู่:ผู้เล่นสโมสรฟุตบอลประจวบ
ร็อกสตาร์เกมส์

**ร็อกสตาร์เกมส์** () เป็นบริษัทผู้จัดจำหน่ายวิดีโอเกมอเมริกัน ตั้งอยู่ในนครนิวยอร์ก บริษัทก่อตั้งเมื่อเดือนธันวาคม 1998 ในฐานะบริษัทสาขาของเทก-ทูอินเทอร์แอ็กทีฟ ซึ่งต่อยอดมาจากบีเอ็มจีอินเทอร์แอ็กทีฟ บริษัทผู้จัดจำหน่ายวิดีโอเกมที่เทก-ทูได้เข้าเข้าซื้อกิจการก่อนหน้านี้ ผู้ก่อตั้งคือแซม และแดน เฮาเซอร์, เทร์รี โดโนแวน และ เจมี คิง ผู้ที่ทำงานให้กับเทก-ทู และพี่น้องเฮาเซอร์ ผู้เคยเป็นผู้บริหารของบีเอ็มจีอินเทอร์แอ็กทีฟ โดย แซม และ แดน เฮาเซอร์ กลายเป็นประกาศและรองประธานฝ่ายสร้างสรรค์ตามลำดับ

## อ้างอิง

## แหล่งข้อมูลอื่น
* 

หมวดหมู่:บริษัทวิดีโอเกมของสหรัฐอเมริกา
หมวดหมู่:ผู้จัดจำหน่ายวิดีโอเกม
หมวดหมู่:บริษัทผู้พัฒนาวิดีโอเกม
ถังชาน

**ถังชาน** () เป็นนครระดับจังหวัดซึ่งเป็นนครอุตสาหกรรมส่วนมากในมณฑลเหอเป่ย์ ทางตะวันออกเฉียงเหนือของประเทศจีน มีชื่อเสียงจากแผ่นดินไหวถังชาน พ.ศ. 2519 ซึ่งวัดขนาดได้ 7.8 ตามมาตราริกเตอร์ ทำลายนครส่วนใหญ่และมีผู้เสียชีวิตอย่างน้อย 255,000 คนตามการประมาณอย่างเป็นทางการ นับแต่นั้นมีการบูรณะนคร กลายเป็นสถานที่ท่องเที่ยวและติด 10 อันดับท่าเรือใหญ่สุดในประเทศจีน

ประชากรจังหวัดของถังชานตามสำมะโนปี 2553 มี 7,577,289 คน และ 3,187,171 ในพื้นที่นครบาลที่ประกอบขึ้นจากเขตแกนเมือง 6 เขต

## อ้างอิง

หมวดหมู่:นครในมณฑลเหอเป่ย์
หมวดหมู่:เขตการปกครองระดับจังหวัดของมณฑลเหอเป่ย์
สราวุธ กองลาภ

**สราวุธ กองลาภ** (30 ตุลาคม พ.ศ. 2530 —) เป็นนักฟุตบอลชาวไทย เล่นตำแหน่งผู้รักษาประตู 

## สโมสร
ในช่วงต้นฤดูกาล 2558 สราวุธได้ย้ายจากอาร์มี่ ยูไนเต็ด มายังบางกอกกล๊าส ต่อมาในเลกที่สองของฤดูกาล 2558 เขาถูกปล่อยยืมตัวให้กับราชนาวี และในวันที่ 18 กุมภาพันธ์ พ.ศ. 2559 สราวุธได้ย้ายไปสุโขทัย

ก่อนเปิดฤดูกาล 2560 สราวุธได้ย้ายมาเล่นให้กับเชียงราย ยูไนเต็ด แต่เขาได้รับบาดเจ็บที่นิ้วในนัดกระชับมิตรที่พบกับพะเยา ทำให้เขาต้องพักรักษาอาการบาดเจ็บ 2 เดือน และในเลกที่สองของฤดูกาล 2560 เขาถูกปล่อยยืมตัวให้กับศรีสะเกษ

ในวันที่ 21 ธันวาคม พ.ศ. 2560 สราวุธได้ย้ายไปสุพรรณบุรี โดยในช่วงต้นฤดูกาล 2562 เขาได้มีโอกาสลงเล่นในลีกแทนที่สินทวีชัย หทัยรัตนกุล ที่ได้รับบาดเจ็บอยู่หลายนัด

## อ้างอิง

## แหล่งข้อมูลอื่น
* Profile  at Goal
* 

หมวดหมู่:นักฟุตบอลจากกรุงเทพมหานคร
หมวดหมู่:นักฟุตบอลชายชาวไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลอาร์มี่ ยูไนเต็ด
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลลำปาง
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2566)
หมวดหมู่:ผู้เล่นสโมสรฟุตบอลโปลิศ เทโร
ไทยแลนด์ อเมเจอร์ลีก ฤดูกาล 2562

**[[ไทยแลนด์ อเมเจอร์ลีก]] (Thailand Amateur League) ฤดูกาล 2562** () เป็นการแข่งขันฟุตบอลลีกสมัครเล่นของประเทศไทยที่จัดขึ้นเป็นฤดูกาลที่ 4 ของการแข่งขันลีกนับตั้งแต่ก่อตั้งในปี พ.ศ. 2560 อยู่ในชั้นที่ห้าของระบบลีกฟุตบอลไทย ในฤดูกาลนี้มี 230 สโมสรเข้าร่วมการแข่งขันจากทั่วประเทศ
แบ่งออกเป็น 6 โซน โดยแชมป์ของแต่ละโซน จะได้เลื่อนชั้นขึ้นไปแข่งขันในไทยลีก 4 ในขณะที่ในฤดูกาล 2562 จะให้รองแชมป์ของโซนภาคเหนือ, ภาคตะวันตกและภาคใต้
ได้เลื่อนชั้นขึ้นไปแข่งขันในไทยลีก 4 ฤดูกาล 2562 ด้วย

## รูปแบบการแข่งขัน
การแข่งขันในฤดูกาล 2562 ยังคงใช้รูปแบบเดียวกันกับฤดูกาลก่อนหน้า กล่าวคือการแข่งขันจะแบ่งออกเป็น 6 โซนตามภูมิภาคเช่นเดียวกับการแข่งขันไทยลีก 4 และในแต่ละโซนจะแบ่งออกเป็น 2 โซนย่อยรวมทั้งหมด 12 โซนย่อย ในแต่ละโซนย่อย สโมสรจะแข่งขันในรอบคัดเลือกเพื่อคัดให้เหลือ 8 สโมสรเข้าแข่งขันในรอบมินิลีก ยกเว้นโซนภาคใต้ตอนล่างที่มีสโมสรเข้าแข่งขัน 8 สโมสรพอดีจึงไม่ต้องแข่งขันรอบคัดเลือก จากนั้นในรอบมินิลีกสโมสรจะแบ่งออกเป็นสองกลุ่ม กลุ่มละ 4 สโมสรแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบชิงชนะเลิศประจำโซนย่อยและประจำโซนต่อไป

อย่างไรก็ตาม ในฤดูกาลนี้ได้เพิ่มการแข่งขันรอบต่อไปเข้ามาซึ่งใช้รูปแบบเดียวกับการแข่งขันรอบแชมเปียนส์ลีกของไทยลีก 4 กล่าวคือสโมสรที่ชนะเลิศจากแต่ละโซน 6 โซนจะแบ่งออกเป็น 2 กลุ่ม กลุ่มละ 3 สโมสร ได้แก่ตอนบน (ภาคเหนือ ภาคตะวันออกเฉียงเหนือ และภาคตะวันออก) และตอนล่าง (ภาคตะวันตก กรุงเทพและปริมณฑล และภาคใต้) สโมสรที่ชนะเลิศจากตอนบนและตอนล่างจะแข่งขันในรอบชิงชนะเลิศระดับประเทศ สโมสรที่ชนะเลิศระดับประเทศจะได้รับเงินรางวัล 100,000 บาทและได้สิทธิ์ออกเสียงในที่ประชุมของสมาคมฟุตบอลแห่งประเทศไทย

ในหน้านี้จะแสดงเฉพาะการแข่งขันตั้งแต่รอบมินิลีกเป็นต้นไป รายละเอียดการแข่งขันในรอบอื่น ๆ จะแสดงในหน้าของแต่ละโซน

## ภาคเหนือ

ภาคเหนือมีสโมสรเข้าแข่งขัน 43 สโมสร แบ่งเป็นภาคเหนือตอนบน 18 สโมสร และภาคเหนือตอนล่าง 25 สโมสร ซึ่งรวมถึงนครสวรรค์และปากน้ำโพที่ตกชั้นจากไทยลีก 4 และพะเยาที่เคยเข้าแข่งขันในไทยลีก 3 แต่ขอพักทีมและไม่ส่งทีมเข้าแข่งขันทำให้ถูกปรับตกชั้น
### ตอนบน
;กลุ่มเอ

;กลุ่มบี

### ตอนล่าง
;กลุ่มเอ

;กลุ่มบี

### รอบชิงชนะเลิศ

## ภาคตะวันออกเฉียงเหนือ

### ตอนบน
;กลุ่มเอ

;กลุ่มบี

### ตอนล่าง
;กลุ่มเอ

;กลุ่มบี

### รอบชิงชนะเลิศ

## ภาคตะวันออก

### ตอนบน
;กลุ่มเอ

;กลุ่มบี

### ตอนล่าง
;กลุ่มเอ

;กลุ่มบี

### รอบชิงชนะเลิศ

## ภาคตะวันตก

### ตอนบน
;กลุ่มเอ

;กลุ่มบี

### ตอนล่าง
;กลุ่มเอ

;กลุ่มบี

### รอบชิงชนะเลิศ

## กรุงเทพและปริมณฑล

### กรุงเทพมหานคร

**กลุ่ม เอ**

**กลุ่ม บี**

### ปริมณฑล

**กลุ่ม เอ**

**กลุ่ม บี**

### รอบชิงชนะเลิศ

## ภาคใต้

ภาคใต้มีสโมสรเข้าแข่งขัน 19 สโมสร โดยแบ่งเป็นภาคใต้ตอนบน 11 สโมสร และภาคใต้ตอนล่าง 8 สโมสร
### ตอนบน
;กลุ่มเอ

;กลุ่มบี

### ตอนล่าง
;กลุ่มเอ

;กลุ่มบี

### รอบชิงชนะเลิศ

## การแข่งขันระดับประเทศ
ไทยแลนด์ อเมเจอร์ลีก รอบชิงแชมป์ประเทศไทย โดยนำเอาแชมป์จากทั้ง 6 โซน มาทำการแข่งขัน แบ่งเป็น 2 กลุ่ม แบบมินิลีก แต่ละทีมแข่งจำนวน 2 นัด นำทีมที่ผลงานดีที่สุดของแต่ละกลุ่ม เข้ารอบชิงชนะเลิศ 

;กลุ่มบน

;กลุ่มล่าง

### รอบชิงชนะเลิศ

## อ้างอิง

หมวดหมู่:ไทยแลนด์ อเมเจอร์ลีกแบ่งตามฤดูกาล
อ
แอนิมอลครอสซิง: นิวฮอไรซัน

***แอนิมอลครอสซิง: นิวฮอไรซัน*** () เป็นวิดีโอเกมแนวจำลองชีวิตที่กำลังจะมาถึง พัฒนาและจัดจำหน่ายโดยนินเท็นโด สำหรับเครื่องนินเท็นโดสวิตช์ โดยตัวเกมวางจำหน่ายทั่วโลกในวันที่ 20 มีนาคม 2020 โดยเป็นเกมภาคหลักชุดที่ห้าในชุดวิดีโอเกม *[[แอนิมอลครอสซิง]]*

การพัฒนาเกม *แอนิมอลครอสซิง* ภาคใหม่สำหรับนินเท็นโดสวิตช์ได้รับการยืนยันในนินเท็นโดไดเร็คเมื่อวันที่ 13 กันยายน 2018 โดยจะวางจำหน่ายในปี 2019 แต่ไม่ระบุวันที่จะวางจำหน่าย นินเท็นโดได้เปิดตัวเกมและตัวอย่างแรกที่นินเท็นโดไดเร็คในงานอี3 2019 เมื่อวันที่ 11 มิถุนายน 2019 นินเท็นโดยังประกาศว่าตัวเกมถูกเลื่อนการวางจำหน่ายไปจนถึงวันที่ 20 มีนาคม 2020 โดยระบุเหตุผลว่า "เพื่อให้แน่ใจว่าเกมจะดีที่สุดเท่าที่จะเป็นไปได้ เราต้องขอให้คุณรออีกนานกว่าที่เราคิดไว้" Doug Bowser ประธานนินเท็นโดออฟอเมริกากล่าวว่าเป็นความปรารถนาที่จะหลีกเลี่ยงการทำงานหนักเกินไปและรักษาสมดุลระหว่างชีวิตการทำงานและสุขภาพที่ดีสำหรับพนักงานนินเท็นโดจึงเป็นเหตุผลหลักสำหรับความล่าช้า มูลค่าหุ้นของนินเท็นโดขาดทุน 3.5% หลังปฏิกิริยาต่อความล่าช้าจากการเลื่อนวันวางจำหน่าย รวมเป็นมูลค่าสูญเสียมากกว่า 1 พันล้านดอลลาร์สหรัฐ

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:ผลงานที่ถูกแบนในประเทศจีน
ไนทส์ออฟเวเลอร์

***ไนทส์ออฟเวเลอร์*** () หรือชื่อจีน ***ซานกว๋อจ้านจี้*** () เป็นซีรีส์วิดีโอเกมแนวบีตเอ็มอัปแบบฉายด้านข้างที่เผยแพร่โดยอินเตอร์เนชันแนลเกมส์ซิสเต็ม (IGS) โครงเรื่องนี้ดัดแปลงมาจาก*[[สามก๊ก]]* ซึ่งเป็นนวนิยายอิงประวัติศาสตร์จีนสมัยคริสต์ศตวรรษที่ 14 โดยล่อกวนตง และมีห้าทหารเสือ, จูกัดเหลียง, เตียวเสียน รวมถึงคนอื่น ๆ เป็นตัวละครที่เล่นได้ ส่วนรูปแบบการเล่นเกี่ยวข้องกับการใช้พลังวิเศษซึ่งไม่ได้มีอยู่ในเกมอื่น ๆ ที่อิงจากนวนิยาย

ซีรีส์นี้ประกอบด้วยเกมสิบเอ็ดเกม รวมถึงห้าเกมหลัก ได้แก่ *ไนทส์ออฟเวเลอร์* (ค.ศ. 1999), *ไนทส์ออฟเวเลอร์ 2* (ค.ศ. 2000), *ไนทส์ออฟเวเลอร์: เดอะเซเวนสปีริตส์* (ค.ศ. 2003), *ไนทส์ออฟเวเลอร์ 3* (ค.ศ. 2011) และ*ไนทส์ออฟเวเลอร์*ที่ทำใหม่ (ค.ศ. 2015) เกมต้นฉบับได้รับการพัฒนาสำหรับร้านค้าและวางจำหน่ายในภาษาจีนดั้งเดิม, จีนตัวย่อ, ญี่ปุ่น, เกาหลี และอังกฤษ เกมทั้งหมดยกเว้นสองเกมในซีรีส์นี้เดินเครื่องในฮาร์ดแวร์อาร์เคดโพลีเกมมาสเตอร์ของอินเตอร์เนชันแนลเกมส์ซิสเต็ม โดยที่ยกเว้นคือ*ไนทส์ออฟเวเลอร์: เดอะเซเวนสปีริตส์* ซึ่งเปิดตัวในระบบอะตอมิสเวฟของแซมีคอร์ปอเรชัน และ*ไนทส์ออฟเวเลอร์*ที่ทำซ้ำแบบ 3 มิติ ซึ่งเผยแพร่ทางออนไลน์สำหรับระบบเพลย์สเตชัน 4 และมือถือ

เมื่อวันที่ 17 กันยายน ค.ศ. 2014 ที่งานโตเกียวเกมโชว์ อินเตอร์เนชันแนลเกมส์ซิสเต็มได้ประกาศเปิดตัวเกม*ไนทส์ออฟเวเลอร์*แบบ 3 มิติสำหรับเครื่องเพลย์สเตชัน 4 ซึ่งมีการจัดแสดงตัวอย่างและให้เสียงตัวละครในเกมภาษาญี่ปุ่น เกมเล่นฟรีมีกำหนดวางจำหน่ายในฤดูใบไม้ผลิ ค.ศ. 2015 ในเอเชียและญี่ปุ่น ในเดือนมกราคม ค.ศ. 2015 ที่งานไทเปเกมโชว์ ได้มีการประกาศว่าเกมดังกล่าวถูกเลื่อนออกไปในช่วงฤดูร้อน เกมจะสร้างรายได้จากการขายความสามารถในการเล่นต่อหลังจากที่พ่ายแพ้ และจะรองรับมากถึงสำหรับผู้เล่นออนไลน์

เมื่อวันที่ 4 มีนาคม ค.ศ. 2015 เวอร์ชันเบตาได้รับการเผยแพร่ให้ทดลองใช้สำหรับสมาชิกเพลย์สเตชัน พลัส บนเพลย์สเตชัน 4 และดำเนินงานจนถึงวันที่ 19 มีนาคม

ในวันที่ 3 กุมภาพันธ์ ค.ศ. 2017 มีการประกาศโดยเกมส์อินเฟรมว่าพวกเขาจะเผยแพร่เกมในยุโรปและออสเตรเลียโดยเริ่มตั้งแต่เดือนดังกล่าว

## ชื่อเรื่องที่ได้รับการเผยแพร่

## อ้างอิง

## แหล่งข้อมูลอื่น
* PlayStation 4 page: Singapore retail, Singapore demo
* IGS page: Taiwan 

หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:วิดีโอเกมอาร์เคด
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่อิงจากสามก๊ก
หมวดหมู่:วิดีโอเกมที่พัฒนาขึ้นในประเทศไต้หวัน
สุประวีณ์ มีประทัง

**สุประวีณ์ มีประทัง** (19 กรกฎาคม พ.ศ. 2539) เป็นนักฟุตบอลชาวไทย ปัจจุบันเล่นตำแหน่งแบ็คซ้ายให้กับบางกอก ในไทยลีก 2 เขาเคยได้รับรางวัลเหรียญทองกับทีมชาติไทยรุ่นอายุไม่เกิน 17 ปี ในการแข่งขันฟุตบอลอาเซียนชิงแชมป์เยาวชนเมื่อ พ.ศ. 2554

## สโมสร
ในเดือนพฤษภาคม พ.ศ. 2561 สุประวีณ์ได้ย้ายจากพัทยา ยูไนเต็ด มาเล่นให้กับสุพรรณบุรี

## การทำประตูในนามทีมชาติ
### รุ่นอายุไม่เกิน 16 ปี

### รุ่นอายุไม่เกิน 19 ปี

## เกียรติประวัติ
;ทีมชาติไทยรุ่นอายุไม่เกิน 17 ปี
* **[[ฟุตบอลอาเซียนชิงแชมป์เยาวชนอายุไม่เกิน 16 ปี]]** 
** 16px **ชนะเลิศ** (1) : 2554

## อ้างอิง

## แหล่งข้อมูลอื่น
* Profile  at Goal
* https://us.soccerway.com/players/supravee-miprathang/349907/

หมวดหมู่:นักกีฬาจากจังหวัดสมุทรสาคร
หมวดหมู่:นักฟุตบอลชายชาวไทย
หมวดหมู่:กองหลังฟุตบอลชาย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลอัสสัมชัญ ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลพลังกาญจน์
หมวดหมู่:ผู้เล่นสโมสรฟุตบอลลำปาง
หมวดหมู่:ผู้เล่นสโมสรฟุตบอลบางกอก
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
การตีโฉบฉวยที่คาบานาตวน

**การตีโฉบฉวยที่คาบานาตวน** (Filipino: ), ยังเป็นที่รู้จักกันคือ **การตีโฉบฉวยครั้งใหญ่** (Filipino: ), เป็นการช่วยเหลือแก่เชลยศึกฝ่ายสัมพันธมิตรและพลเรือนจากค่ายของญี่ปุ่นที่อยู่ใกล้กับเมืองคาบานาตวนในประเทศฟิลิปปินส์ เมื่อวันที่ 30 มกราคม ค.ศ. 1945 ในช่วงสงครามโลกครั้งที่สอง โดย หน่วยจู่โจมกองทัพบกสหรัฐ หรือ**หน่วยเรนเจอร์** ลูกเสือแอละโม และ กองโจรชาวฟิลิปปินส์ซึ่งปลดปล่อยได้มากกว่า 500 คนจากค่ายเชลยศึก

ภายหลังการยอมจำนนของทหารอเมริกันจำนวนกว่าหมื่นนายในช่วงยุทธการที่บาตาอัน หลายคนได้ถูกส่งไปยังค่ายเรือนจำคาบานาตวนภายหลังจากการเดินขบวนแห่งความตายที่บาตาอัน ญี่ปุ่นได้โยกย้ายเชลยศึกส่วนใหญ่ไปยังพื้นที่อื่นๆ เหลือเพียงแค่จำนวน 500 คนที่เป็นทั้งเชลยศึกจากอเมริกันและฝ่ายสัมพันธมิตรและพลเรือนภายในที่คุมขัง ด้วยการที่ประสบสภาวการณ์ที่โหดร้าย รวมทั้งโรคภัย การทรมาน และความอดอยากหิวโหย พวกเชลยศึกต่างเกรงกลัวว่าพวกเขาจะถูกประหารโดยพวกที่จับกุมก่อนที่การมาถึงของนายพล ดักลาส แมกอาเธอร์ และกองกำลังอเมริกันของเขาที่เดินทางกลับมายังเกาะลูซอน ในปลายเดือนมกราคม ค.ศ. 1945 แผนดังกล่าวได้ริเริ่มขึ้นโดยผู้นำแห่งกองทัพที่หกและกองโจรฟิลิปปินส์เพื่อส่งกองกำลังขนาดเล็กไปช่วยเหลือแก่เชลยศึก กลุ่มของหน่วยเรนเจอร์กว่า 100 นายและกองโจรฟิลิปปินส์ 200 คนได้เดินทางจากระยะทาง 30 ไมล์(48 กิโลเมตร) ทางด้านหลังของแนวพิ้นที่ของญี่ปุ่นเพื่อไปยังค่ายแห่งนั้น

ในช่วงการตีโฉบฉวยตอนค่ำมืด ภายใต้ความมืดที่ปกคลุมและถูกเบี่ยงเบนความสนใจโดยเครื่องขับไล่ตอนกลางคืน พี-61 แบล็กวิโดว์  กลุ่มกองกำลังได้สร้างประหลาดใจแก่กองกำลังญี่ปุ่นทั้งภายในและบริเวณรอบๆของค่าย ทหารญี่ปุ่นจำนวนร้อยนายล้วนถูกฆ่าตายจากการโจมตีที่ประสานงานกันภายในเวลา 30 นาที ฝ่ายอเมริกันได้รับความสูญเสียที่เล็กน้อย หน่วยเรนเจอร์ ลูกเสือ และกองโจรได้ทำการอพยพพาเหล่าเชลยศึกกลับไปยังแนวพื้นที่ของอเมริกัน การช่วยเหลือครั้งนี้ได้ทำให้เหล่าเชลยสามารถบอกเล่าถึงการเดินขบวนแห่งความตายและการสังหารโหดในค่ายกักกัน ซึ่งได้กระตุ้นในการตัดสินใจอย่างเด็ดขาดเพื่อทำสงครามกับญี่ปุ่น หน่วยทหารที่ให้ความช่วยเหลือได้รับการยกย่องจากแมกอาเธอร์และยังได้รับการยอมรับจากประธานาธิบดี แฟรงกลิน ดี. โรสเวลต์ อนุสรณ์สถานในปัจจุบันที่ตั้งอยู่ที่เป็นอดีตค่ายและเหตุการณ์ต่างๆที่เกิดขึ้นของการตีโฉบฉวยที่ถูกบรรยายไว้ในภาพยนตร์หลายเรื่อง

หมวดหมู่:สงครามแปซิฟิก
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:หน่วยจู่โจมกองทัพบกสหรัฐ
หมวดหมู่:เหตุการณ์ในเดือนมกราคม พ.ศ. 2488
เครเตอร์เมซ

***เครเตอร์เมซ*** () รู้จักกันในญี่ปุ่นว่า ***โดราเอมง: เมกีว ไดซากูเซ็ง*** () เป็นวิดีโอเกมสำหรับเครื่องเล่นวิดีโอเกม TurboGrafx-16 ที่เผยแพร่ในปี ค.ศ. 1990 และเผยแพร่อีกรอบโดยฮัดสันซอฟต์สำหรับ Virtual Console เมื่อวันที่ 13 สิงหาคม ค.ศ. 2007 ในอเมริกาเหนือ และวันที่ 17 สิงหาคม ค.ศ. 2007 ในยุโรปและออสเตรเลีย

*เครเตอร์เมซ* เป็นเกมที่เปลี่ยนแปลงจากเกมญี่ปุ่นสองเกมชื่อว่า *[[บูบีคิดส์]]* (เผยแพร่ในแฟมิคอม) และ *คิด โนะ โฮเรโฮเร ไดซากุเซ็น* (1987) ที่เผยแพร่โดยนีฮง บุสซัน หลายคำตอบรับได้กล่าวว่าเกมนี้มีส่วนคล้ายกับเกม *[[บอมเบอร์แมน]]*

## ภาพรวม
โอปิ (โดเรม่อนในรุ่นญี่ปุ่น) ต้องเดินทางย้อนเวลาไปช่วยเพื่อนทั้งสี่ที่ถูกจับโดยวายร้ายเซนซอมบี้ โดยย้อนไปช่วงเวลาต่าง ๆ (ปัจจุบัน, ซามูไร, อนาคต, สงครามโลกครั้งที่สอง และก่อนประวัติศาสตร์) การเก็บสมบัติจะเป็นประตูไปสู่ยุคต่อไป และฆ่าศัตรูด้วยการขุดรูแล้วฝังศัตรู 

ทุก ๆ 15 ด่านของเกมทั้ง 60 ด่าน โอปิจะช่วยเพื่อนหนึ่งคน และในด่าน 30 กับ 60 เป็นด่านบอส โดยที่บอสจะเคลื่อนที่รอบหน้าจอและสามารถฆ่าโอปิได้ด้วยการแตะเพียงครั้งเดียว

ในรุ่นญี่ปุ่น โอปิถูกเปลี่ยนเป็นโดเรม่อน และเพื่อนของโอปิถูกเปลี่ยนเป็นตัวละครในเรื่อง *โดเรม่อน* แทน

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:วิดีโอเกมโดราเอมอน
หมวดหมู่:เกมวงกต
หมวดหมู่:เกมสำหรับเทอร์โบกราฟซ์-16
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับเวอร์ชัวล์คอนโซล
พระมหาคณาจารย์จีนธรรมวชิราจารย์ (เย็นอี่)

**พระมหาคณาจารย์จีนธรรมวชิราจารย์ (เย็นอี่)** () เป็นพระภิกษุนิกายมหายาน ชาวไทยเชื้อสายจีนกวางตุ้ง ปัจจุบันท่านดำรงตำแหน่ง เจ้าคณะใหญ่คณะสงฆ์จีนนิกายแห่งประเทศไทย ประธานคณะกรรมการสงฆ์จีนนิกาย เจ้าอาวาสวัดโพธิ์เย็น 

## ประวัติ
**พระมหาคณาจารย์จีนธรรมวชิราจารย์** มีนามเดิมว่า **วรวิทย์ โพธิถวิลเกียรติ** ชาติภูมิเดิม **แซ่ตั้ง** มณฑลกวางตุ้ง พระคุณท่านเป็นบุตรของนายเซียฮั้ว แซ่ตั้ง กับ นางเกียวลั้ง แซ่ล้อ

เมื่อปี พ.ศ. 2499 ได้บรรพชาเป็นสามเณร และในวันที่ 15 พฤษภาคม พ.ศ. 2500 ได้อุปสมบท ณ พัทสีมา วัดโพธิ์เย็น อำเภอท่ามะกา จังหวัดกาญจนบุรี ได้รับฉายา **เย็นอี่** โดยมี พระอาจารย์จีนธรรมสมาธิวัตร เจ้าคณะใหญ่คณะสงฆ์จีนนิกายรูปที่ 6 เป็นพระอุปัชฌาย์

## ตำแหน่งด้านการปกครอง
* พ.ศ. 2511 เป็นรองเจ้าอาวาสวัดโพธิ์แมนคุณาราม
* พ.ศ. 2512 เป็นกรรมการสงฆ์จีนนิกาย และเป็นผู้อำนายการกองเลขานุการ
* พ.ศ. 2518 เป็นพระอุปัชฌาย์
* พ.ศ. 2525 ได้รับพระบัญชาแต่งตั้งเป็นรองปลัดซ้ายจีนนิกาย
* พ.ศ. 2530 ได้รับพระบัญชาแต่งตั้งเป็นปลัดซ้ายจีนนิกาย
* พ.ศ. 2530 เป็นผู้อำนวยการกองธุรการ คณะกรรมการสงฆ์จีนนิกาย
* พ.ศ. 2539 ได้รับพระบัญชาแต่งตั้งเป็นผู้ช่วยเจ้าคณะใหญ่จีนนิกายฝ่ายซ้าย
* พ.ศ. 2542 ได้รับแต่งตั้งเป็นเจ้าอาวาสวัดโพธิ์เย็น อำเภอท่ามะกา จังหวัดกาญจนบุรี
* พ.ศ. 2547 ได้รับพระบัญชาแต่งตั้งเป็นผู้ช่วยเจ้าคณะใหญ่จีนนิกายฝ่ายขวา
* พ.ศ. 2562 ได้รับพระบัญชาแต่งตั้งเป็นรองเจ้าคณะใหญ่จีนนิกาย
* พ.ศ. 2566 ได้รับพระบัญชาแต่งตั้งเป็นผู้รักษาการเจ้าคณะใหญ่จีนนิกาย
* พ.ศ. 2568 ได้รับพระบัญชาแต่งตั้งเป็นเจ้าคณะใหญ่จีนนิกาย

## สมณศักดิ์
* พ.ศ.2513 ได้รับแต่งตั้งเป็น **หลวงจีนธรรมธร (เย็นอี่)** คณานุกรมในพระคณาจารย์จีนธรรมสมาธิวัตร (โพธิ์แจ้ง)
* พ.ศ.2520 ได้รับแต่งตั้งเป็น **หลวงจีนปลัดธรรมสมาธิวัตร (เย็นอี่)** คณานุกรมในพระคณาจารย์จีนธรรมสมาธิวัตร (โพธิ์แจ้ง)
* พ.ศ.2525 ได้รับพระราชทานสัญญาบัตรตั้งสมณศักดิ์ที่ **หลวงจีนธรรมนันท์จีนประพัทธ์** เป็นรองปลัดซ้ายจีนนิกาย
*  พ.ศ. 2530 ได้รับพระราชทานสัญญาบัตรตั้งสมณศักดิ์ที่ **หลวงจีนธรรมรสจีนศาสน์** เป็น พระปลัดซ้ายจีนนิกาย
* พ.ศ. 2539 ได้รับพระราชทานสัญญาบัตรตั้งสมณศักดิ์ที่ **พระอาจารย์จีนธรรมานุกร สุนทรศาสนกิจ** เป็น ผู้ช่วยเจ้าคณะใหญ่จีนนิกายฝ่ายซ้าย ตั้งคณานุกรมได้ 3 รูป (เทียบพระราชาคณะชั้นสามัญ)
* พ.ศ. 2542 ได้รับพระราชทานสัญญาบัตรตั้งสมณศักดิ์ที่ **พระอาจารย์จีนธรรมานุกร สุนทรศาสนกิจ ภาวนานุสิฐไพศาล** เป็นผู้ช่วยเจ้าคณะใหญ่จีนนิกายฝ่ายซ้าย ตั้งคณานุกรมได้ 4 รูป (เทียบพระราชาคณะชั้นราช)
* พ.ศ. 2549 ได้รับพระราชทานสัญญาบัตรตั้งสมณศักดิ์ที่ **พระอาจารย์จีนวินยานุกร สุนทรธรรมภูษิต ปริยัติกิจโกศล** ผู้ช่วยเจ้าคณะใหญ่จีนนิกายฝ่ายขวา ตั้งคณานุกรมได้ 4 รูป (เทียบพระราชาคณะชั้นราช)
* พ.ศ. 2562 ได้รับพระราชทานสัญญาบัตรตั้งสมณศักดิ์ที่ **พระคณาจารย์จีนธรรมวิริยาจารย์ ไพศาลสมณกิจ ประสิทธิ์สิริมงคล คุณาภิวัฒน์** รองเจ้าคณะใหญ่จีนนิกายมีคณานุศักดิ์ตั้งคณานุกรมได้ 5 รูป  (เทียบพระราชาคณะชั้นเทพ)
* พ.ศ.2567 ได้รับพระราชทานสัญญาบัตรตั้งสมณศักดิ์ที่ **พระมหาคณาจารย์จีนธรรมวชิราจารย์ พุทธบริษัทจีนพิเนตุ วิเทศธรรมประสาทนวกิจพิลาสประยุกต์ ทำนุกจีนประชาวิสิฐ** ผู้รักษาการแทนเจ้าคณะใหญ่จีนนิกาย มีคณานุศักดิ์ตั้งคณานุกรมได้ 6 รูป คือ หลวงจีนปลัดธรรมวชิรานุวัตร 1 หลวงจีนวินัยธร 1 หลวงจีนธรรมธร 1 หลวงจีนสังฆรักษ์ 1 หลวงจีนสมุห์ 1 หลวงจีนใบฎีกา 1 (เทียบพระราชาคณะชั้นธรรมพิเศษ)

## อ้างอิง

หมวดหมู่:บรรพชิตจีนนิกาย
หมวดหมู่:ชาวไทยเชื้อสายกวางตุ้ง
เฮนรี มูสซี

**เฮนรี แอนดริว มูสซี**(4 มีนาคม ค.ศ. 1909 – 20 เมษายน ค.ศ. 1997) เป็นนายทหารชาวอเมริกันระดับยศตำแหน่งพันเอกในหน่วยจู่โจมกองทัพบกสหรัฐ(หน่วยเรนเจอร์) ในเดือนมกราคม ค.ศ. 1945 ในช่วงสงครามโลกครั้งที่สอง เขาได้นำกองกำลังหน่วยเรนเจอร์ที่ 121 ในภารกิจซึ่งได้ช่วยเหลือผู้รอดชีวิต 513 คนจากการเดินขบวนแห่งความตายจากค่ายกักกันคาบานาตวน แม้ว่าฝ่ายข้าศึกจะมีจำนวนที่มากกว่า ถือได้ว่าเป็นภารกิจการช่วยเหลือที่ประสบความสำเร็จมากที่สุดในประวัติศาสตร์ของกองทัพสหรัฐ

หมวดหมู่:ทหารบกชาวอเมริกัน
หมวดหมู่:ทหารชาวอเมริกันในสงครามโลกครั้งที่สอง
หมวดหมู่:พันเอกชาวอเมริกัน
หมวดหมู่:บุคคลจากบริดจ์พอร์ต
หมวดหมู่:การโจมตีเพิร์ลฮาร์เบอร์
หมวดหมู่:หน่วยจู่โจมกองทัพบกสหรัฐ
กรวยใต้

**กรวยใต้** (; ) เป็นภูมิภาคทางภูมิศาสตร์และวัฒนธรรมซึ่งประกอบด้วยพื้นที่ใต้และรอบเส้นทรอปิกออฟแคปริคอร์นทางตอนใต้สุดของทวีปอเมริกาใต้ ตามธรรมเนียม ภูมิภาคนี้ครอบคลุมประเทศชิลี อาร์เจนตินา และอุรุกวัย โดยจรดมหาสมุทรแปซิฟิกทางทิศตะวันตกและจรดบริเวณเชื่อมต่อระหว่างมหาสมุทรแปซิฟิกกับมหาสมุทรแอตแลนติกทางทิศใต้ และเป็นแผ่นดินทวีปที่อยู่ใกล้กับทวีปแอนตาร์กติกามากที่สุด (ห่างกัน 960 กิโลเมตร) ในแง่ภูมิศาสตร์สังคม ภูมิศาสตร์เศรษฐกิจ และภูมิศาสตร์การเมือง กรวยใต้ประกอบด้วยชิลี อาร์เจนตินา อุรุกวัย ภาคใต้ของบราซิล และรัฐเซาเปาลูของบราซิล (ไม่ใช่ทั้งภาคตะวันออกเฉียงใต้ของบราซิล) ภายใต้คำจำกัดความที่กว้างที่สุด กรวยใต้ยังรวมถึงภาคใต้ของโบลิเวีย (พื้นที่ที่ได้รับการพัฒนามากที่สุดของประเทศ) และปารากวัย (เนื่องจากมีลักษณะทางภูมิศาสตร์และประวัติศาสตร์ร่วมกัน)

อายุขัยเฉลี่ยที่สูง ดัชนีการพัฒนามนุษย์สูงสุดในลาตินอเมริกา มาตรฐานการครองชีพที่สูง อัตราเจริญพันธุ์ต่ำ การมีส่วนร่วมอย่างมีนัยสำคัญในตลาดโลก และเศรษฐกิจที่กำลังเติบโตของบรรดาประเทศสมาชิก ทำให้กรวยใต้เป็นมหภูมิภาคที่มั่งคั่งที่สุดของลาตินอเมริกา

## หมายเหตุ

## อ้างอิง

## แหล่งข้อมูลอื่น


หมวดหมู่:ภูมิศาสตร์อเมริกาใต้
ปฏิบัติการคอนดอร์

**ปฏิบัติการคอนดอร์** (; ; ) หรือ **แผนคอนดอร์** () เป็นการรณรงค์ด้วยการกดขี่ทางการเมืองและการก่อการร้ายของรัฐที่สหรัฐหนุนหลัง ซึ่งเกี่ยวโยงกับการดำเนินงานด้านข่าวกรองและการลอบสังหารฝ่ายตรงข้าม ได้รับการนำมาใช้อย่างเป็นทางการและอย่างสมบูรณ์แบบในเดือนพฤศจิกายน พ.ศ. 2518 โดยระบอบเผด็จการฝ่ายขวาในภูมิภาคกรวยใต้ของอเมริกาใต้

แผนการนี้ (ซึ่งมีจุดมุ่งหมายแต่เพียงในนามเพื่อขจัดอิทธิพลและแนวคิดคอมมิวนิสต์หรือโซเวียต) ได้รับการจัดตั้งขึ้นเพื่อปราบปรามขบวนการต่อต้านนโยบายเศรษฐกิจเสรีนิยมใหม่ของรัฐบาลที่เข้าร่วมแผนการซึ่งพยายามเดินสวนทางกับนโยบายเศรษฐกิจของยุคก่อนหน้า

เนื่องด้วยลักษณะซ่อนเร้นของปฏิบัติการคอนดอร์ ตัวเลขที่แน่นอนของผู้เสียชีวิตที่เป็นผลโดยตรงจากปฏิบัติการจึงเป็นที่โต้แย้งอย่างมาก แหล่งข้อมูลบางแหล่งประเมินว่าอาจมีผู้เสียชีวิตอย่างน้อย 60,000 คนจากปฏิบัติการ ประมาณ 30,000 คนในจำนวนนั้นอยู่ในอาร์เจนตินา; เอกสารชุดที่เรียกว่า "จดหมายเหตุแห่งความน่าสะพรึงกลัว" ระบุว่ามีผู้ถูกสังหาร 50,000 คน ผู้สูญหาย 30,000 คน และผู้ถูกจำคุก 400,000 คน; เจ. แพทริซ มักเชร์รี นักรัฐศาสตร์ชาวอเมริกัน ระบุในบทความเรื่องหนึ่งเมื่อ พ.ศ. 2545 ว่ามีผู้เสียชีวิตอย่างน้อย 402 คนจากปฏิบัติการต่าง ๆ ข้ามพรมแดนระหว่างประเทศ และกล่าวในบทความอีกเรื่องเมื่อ พ.ศ. 2552 ว่าผู้ที่ "ได้ลี้ภัยไปต่างประเทศแล้ว" และ "ถูกลักพาตัว ทรมาน และสังหารในประเทศพันธมิตร หรือถูกส่งตัวกลับประเทศบ้านเกิดอย่างผิดกฎหมายเพื่อจะถูกประหารชีวิต ... บุคคลเหล่านั้นหลายร้อยคน หรือหลายพันคน —ตัวเลขสุดท้ายยังไม่ได้รับการสรุปแน่นอน— ถูกลักพาตัว ทรมาน และสังหารในปฏิบัติการคอนดอร์" เหยื่อของปฏิบัติการรวมถึงผู้คัดค้านรัฐบาลและผู้นิยมฝ่ายซ้าย ผู้นำสหภาพและผู้นำชาวไร่ชาวนา นักบวชและแม่ชี นักศึกษาและครูอาจารย์ ปัญญาชนและผู้ต้องสงสัยว่าเป็นนักรบกองโจร แม้สำนักข่าวกรองกลาง (ซีไอเอ) จะบรรยายปฏิบัติการนี้ว่าเป็น "ความพยายามร่วมกันระหว่างฝ่ายข่าวกรอง/ฝ่ายรักษาความมั่นคงของหลายประเทศในอเมริกาใต้เพื่อต่อสู้กับการก่อการร้ายและการบ่อนทำลาย" แต่คำ *นักรบกองโจร* ก็ถูกใช้เป็นเพียงข้ออ้าง เนื่องจากบุคคลเหล่านั้นไม่เคยมีจำนวนมากหรือแข็งแกร่งพอที่จะควบคุมพื้นที่ ได้รับการสนับสนุนอย่างเป็นรูปธรรมจากมหาอำนาจต่างชาติ หรือคุกคามความมั่นคงของชาติ สมาชิกสำคัญของปฏิบัติการคอนดอร์ได้แก่รัฐบาลต่าง ๆ ในชิลี, บราซิล, โบลิเวีย, ปารากวัย, อาร์เจนตินา และอุรุกวัย ส่วนเปรูและเอกวาดอร์ได้เข้าร่วมปฏิบัติการภายหลังโดยมีบทบาทไม่มากนัก

รัฐบาลสหรัฐสมัยประธานาธิบดีจอห์นสัน, นิกสัน, ฟอร์ด, คาร์เตอร์ และเรแกน คอยอำนวยความสะดวกในการวางแผน การประสานงาน การฝึกอบรมการทรมาน การสนับสนุนทางเทคนิค และให้ความช่วยเหลือทางทหารแก่บรรดาผู้ยึดอำนาจการปกครองของประเทศที่เข้าร่วมปฏิบัติการ ความช่วยเหลือดังกล่าวมักถูกส่งผ่านสำนักข่าวกรองกลาง

## อ้างอิง


หมวดหมู่:สงครามเย็น
หมวดหมู่:ความขัดแย้งในสงครามเย็น
หมวดหมู่:สงครามเย็นในลาตินอเมริกา
หมวดหมู่:การต่อต้านลัทธิคอมมิวนิสต์
หมวดหมู่:การก่อการร้ายต่อต้านลัทธิคอมมิวนิสต์
หมวดหมู่:ประวัติศาสตร์ความสัมพันธ์ระหว่างประเทศของสหรัฐ
หมวดหมู่:การบังคับให้บุคคลสูญหาย
หมวดหมู่:วิสามัญฆาตกรรม
หมวดหมู่:การกวาดล้างทางการเมืองและวัฒนธรรม
หมวดหมู่:สงครามตัวแทน
หมวดหมู่:ปฏิบัติการลับ
หมวดหมู่:การก่อการร้ายที่รัฐสนับสนุน
อาสนวิหารอะเลคซันดร์ เนฟสกี

**อาสนวิหารอะเลคซันดร์ เนฟสกี** () เป็นอาสนวิหารออร์โธดอกซ์ในย่านเมืองเก่าของทาลลินน์, เอสโตเนีย ถูกสร้างขึ้นจากการออกแบบโดย Mikhail Preobrazhensky ในรูปแบบรัสเซียฟื้นฟูทั่วไปในระหว่างปี 1894 และ 1900 ในช่วงเวลาที่เอสโตเนียเป็นส่วนหนึ่งของจักรวรรดิรัสเซีย อาสนวิหารอะเลคซันดร์ เนฟสกี เป็นวิหารออร์โธดอกซ์แบบโดมที่ใหญ่ที่สุดของทาลลินน์ สร้างเพื่ออุทิศให้กับนักบุญอะเลคซันดร์ เนฟสกีซึ่งในปี 1242 ชนะยุทธการบนน้ำแข็งบนทะเลสาบไปปัสในน่านน้ำของเอสโตเนียในปัจจุบัน อเล็กซิสที่สองผู้เฒ่ารัสเซียผู้ล่วงลับไปแล้วเริ่มทำพันธกิจฐานะปุโรหิตในคริสตจักร

วิหารเล็กซานเดอร์เนฟสกีตั้งอยู่บนเนินโตมเปียซึ่งเป็นหนึ่งในหลาย ๆ ที่ที่เชื่อว่า Kalev พ่อของ Kalevipoeg ฮีโร่ตามตำนานพื้นบ้านเอสโตเนียถูกฝังอยู่ เนื่องจากสหภาพโซเวียตไม่สนับสนุนศาสนาอย่างเป็นทางการ โบสถ์หลายแห่งรวมถึงอาสนวิหารนี้จึงถูกทิ้งให้เสื่อมโทรม โบสถ์นี้ได้รับการบูรณะอย่างพิถีพิถันนับตั้งแต่เอสโตเนียได้รับอิสรภาพจากสหภาพโซเวียตในปี 1991

## อ้างอิง

หมวดหมู่:อาสนวิหารในประเทศเอสโตเนีย
หมวดหมู่:สิ่งก่อสร้างในทาลลินน์
เจ้าหญิงโรสแมรีแห่งซาล์ม-ซาล์ม

เจ้าหญิงโรสแมรีแห่งซาล์ม-ซาล์ม () ประสูติเมื่อวันที่ 13 เมษายน 2447 ณ พอทสดัม เป็นพระธิดาใน เอมมานูเอล เจ้าชายรัชทายาทแห่งซาล์ม-ซาล์ม กับ อาร์ชดัชเชสมาเรีย คริสตินาแห่งออสเตรีย (ค.ศ. 1879–1962) เมื่อแรกประสูติมีฐานันดรที่ เซอรีนไฮเนส 
## เสกสมรส
เจ้าหญิงโรสแมรีแห่งซาล์ม-ซาล์ม ทรงเสกสมรสกับ อาร์ชดยุกฮูเบิร์ต ซัลวาตอร์แห่งออสเตรีย เมื่อวันที่ 25 พฤศจิกายน 2469 รับพระราชทานพระอิสริยยศ **อาร์ชดัชเชสแห่งออสเตรีย พระชายา** มีพระบุตรถึง 13 พระองค์ คือ
#อาร์ชดยุกฟรีดริช อัลวาร์ดอ
#อาร์ชดัชเชสแอกเนส คริสตินาแห่งออสเตรีย
#อาร์ชดัชเชสมาเรีย มากาเร็ต
#อาร์ชดัชเชสมาเรีย ลุดวิจกา
#อาร์ชดัชเชสมาเรีย แอดิเฮด
#อาร์ชดัชเชสเอลิซาเบธ
#อาร์ชดยุกอันเรียส ซัลวาร์ดอ
#อาร์ชดัชเชสโจเซฟา เฮดวิก
#วาเลรี มาเกรวีนแห่งบาเดิน
#อาร์ชดัชเชสมาเรีย อัลเบอร์ตา
#อาร์ชดยุกมาร์กุส เอมมานูเอล ซัลวาตอร์แห่งออสเตรีย
#อาร์ชดยุกโจฮันน์ ซัลวาตอร์
#อาร์ชดยุกไมเคิล ซัลวาร์ตอร์
## อ้างอิง

หมวดหมู่:ราชวงศ์ออสมัน
หมวดหมู่:อาร์ชดัชเชสแห่งออสเตรีย
หมวดหมู่:ราชวงศ์ออสเตรีย
หมวดหมู่:เจ้าหญิงออสเตรีย